PolyAgent/wiki_georgian_en_parallel_20231101 huggingface dataset:
პამპარომასის რაიონი

პამპარომასის რაიონი — რაიონი პერუში, ანკაშის რეგიონის უაილასის პროვინციაში. მდებარეობს ზღვის დონიდან 2862 მეტრზე. 2007 წლის მონაცემებით, მოსახლეობა 8 607 ადამიანს შეადგენდა, სიმჭიდროვე 17.34 ადამიანი კმ²-ზე. ფართობი 496.35 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ანკაშის რეგიონის რაიონები
უაილასის პროვინციის რაიონები
ლევან რაზიკაშვილი

ლევან რაზიკაშვილი
ლევან ლუკას ძე რაზიკაშვილი (დ. 1887 — გ. 16 თებერვალი 1923) — ქართველი სამხედრო ოფიცერი, ვაჟა-ფშაველას ვაჟიშვილი.
სწავლობდა თბილისის კეთილშობილთა გიმნაზიაში, სადაც დაუახლოვდა თავად ქაქუცა ჩოლოყაშვილს. 1917 წ. გაწევრიანდა საქართველოს სოციალ-ფედერალისტურ პარტიაში. შემდგომში სამხედრო სამსახურში იყო. მსახურობდა ფშავის მილიციის უფროსად. საქართველოს გასაბჭოების შემდეგ თანაუგრძნობდა ხევსურეთში მოქმედ პარტიზანებს, რის გამოც 1922 წელს დააპატიმრეს და „ბანდიტიზმის“ ბრალდებით დახვრეტა მიუსაჯეს. ქართველი მწერლების შუამდგომლობა სერგო ორჯონიკიძესთან უშედეგო აღმოჩნდა. 1923 წელს რაზიკაშვილი სიკვდილით დასაჯეს.
ლიტერატურა
ციციშვილი, გოგი. რისთვის დახვრიტეს ვაჟა ფშაველას პირმშო ლევან რაზიკაშვილი: ჩეკისტური სამძებრო საქმე N2315/ [რედ.: ჯიბო ლომაშვილი; მხატვ.: გოგი ავსაჯანიშვილი]; ვაჟა-ფშაველას საზ-ბა - თბ.: ლეგა, 2001 - ISBN 99928-840-4-5
რესურსები ინტერნეტში
ლევან რაზიკაშვილი. საქართველოს შინაგან საქმეთა სამინისტროს საარქივო სამმართველო
დაბადებული 1887
გარდაცვლილი 16 თებერვალი
გარდაცვლილი 1923
საბჭოთა კავშირის რეპრესიების მსხვერპლნი საქართველოში
სპელეოლოგთა პიკი

სპელეოლოგთა პიკი — მწვერვალი საქართველოში, აფხაზეთის ავტონომიური რესპუბლიკის გაგრის მუნიციპალიტეტში. მდებარეობს არაბიკის მასივზე. სიმაღლე 2757.6 მ.
წარმოადგენს არაბიკის მასივის და საერთოდ, დასავლეთ საქართველოს კარსტული ზოლის უმაღლეს წერტილს. აგებულია ზედაიურული კირქვებით. უხვადაა განვითარებული კარსტული ფორმები. მწვერვალის აღმოსავლეთ კალთაზეა მღვიმე მლეჩნაია, ხოლო ჩრდილოეთ კალთაზე ელდორადო. მწვერვალიდან იშლება ხედი კარსტულ ლანდშაფტსა და უფრო ჩრდილოეთით კავკასიონზე.
1960 წელს ლევან მარუაშვილის ხელმძღვანელობით ჩატარდა 13 კაციანი ექსპედიცია არაბიკის მასივზე, რომლის უშუალო ინიციატივით, რუკაზე აღნიშნული უსახელო მწვერვალის დასალაშქრად შეიქმნა ოთხკაციანი ჯგუფი ჭიჭიკო ჯანელიძის, დემურ ტაბიძის, ჯუმბერ ჯიშკარიანისა და თამაზ კიკნაძის მონაწილეობით. წარმატებული ასვლის შემდეგ, უსახელო მწვერვალს ეწოდა „სპელეოლოგთა პიკი“, რომელიც რუკაზე დაიტანეს და მწვერვალზე წერილი დატოვეს.
სქოლიო
აფხაზეთის ავტონომიური რესპუბლიკის მთები
ჰოენშტაუფენები

ჰოენშტაუფენები, შტაუფენები — გერმანიის მეფეთა და საღვთო რომის იმპერიის იმპერატორთა დინასტია 1138-1254 წლებში. შვაბიის მთავართა (1079-1268 წლებში შვაბიის ჰერცოგები) საგვარეულო. სახელწოდება წარმოდგება შვაბიაში მდებარე მათი საგვარეულო ციხე-დარბაზის სახელისაგან „ჰოენშტაუფენი“.
ჰოენშტაუფენები
კონრად III — 1138-1152 წწ.
ფრიდრიხ I ბარბაროსა — 1152-1190 წწ.
ჰაინრიხ VI — 1190-1197 წწ.
ფილიპ შვაბიელი — 1197-1208 წწ.
ფრიდრიხ II შტაუფენი — 1212-1250 წწ.
კონრად IV — 1250-1254 წწ.
ჰოენშტაუფენების უკანასკნელი წარმომადგენლები იყვნენ მანფრედი (სიცილიის მეფე 1258-1266 წწ. და კონრადინი (გ. 1268 წელს)
ლიტერატურა
გაბრიელ რატიშვილი

გაბრიელ რატიშვილი
გაბრიელ ბეჟანის ძე რატიშვილი (დ. 3 ივლისი, 1770 — გ. დაახლ. 1825) — ქართველი მწერალი.
დაიბადა ლამისყანელი თავადის ოჯახში. მამამისისთვის მამულები დავით ბატონიშვილს ჩამოურთმევია და იოანე ბატონიშვილისთვის გადაუცია. ამის შემდეგ რატიშვილების ბედი იოანე ბატონიშვილს დაუკავშირდა. გაბრიელ რატიშვილმა თავი გამოიჩინა ნიახურის ბრძოლაში ომარ-ხან ავარიელის წინააღმდეგ 1800 წელს. 1801 წელს პეტერბურგში გაჰყვა იოანე ბატონიშვილს, როგორც მისი ადიუტანტი. საქართველოში დაბრუნების შემდეგ დღიურების სახით დაწერილ ლექსნარევ პროზაულ თხზულებაში „მცირედი რაიმე მოთხრობა როსიისა“ აღწერა რუსეთში მოგზაურობა. ავტორი დაწვრილებით გადმოსცემს ბატონიშვილების საქართველოდან გადასახლებას, იმდროინდელი რუსეთის საზოგადოებრივ-კულტურულ ცხოვრებას, ალექსანდრე I-ის კორონაციას, ეხება მოსკოვისა და პეტერბურგის არქიტექტურულ ძეგლებს, თეატრებს, მოხსენიებული ჰყავს ქართული წარმოშობის მსახიობი სილა სანდუნოვი და ა. შ. მოსკოვში შეხვედრია ბიძამისს, რუსეთში გადასახლებული რატიშვილების წარმომადგენელს, გენერალ-ლეიტენანტ ნიკოლოზ რატიევს. რატიშვილი ავტორია აგრეთვე ლირიკული ლექსებისა. რუსეთის მთავრობისგან მინიჭებული ჰქონდა კოლეგიის ასესორის ჩინი (1802).
თხზულება
„მცირედი რაიმე მოთხრობა როსიისა“, კრებული: „ქართველი მწერლები რუსეთის შესახებ“, შემდგენელი ვ. შადური, თბ., 1962, გვ. 156-301.
ლიტერატურა
გაბრიელ რატიშვილის "მცირედი რაიმე მოთხრობა როსიისა" : [იოანე ბატონიშვილის მხლებლის გაბრიელ ბეჟანის-ძე რატიშვილის ნაწარმოები] / ტრ. რუხაძე // ლიტერატურული ძიებანი / ქართული ლიტერატურის ისტორიის ინსტიტუტი. - თბილისი, 1944. - ტ.2. - გვ.287-305.
"სევდით პყრობილი" მწერალი გაბრიელ რატიშვილი : [XVIII-XIX სს. მოღვაწე პოეტი, პროზაიკოსი და მოგზაურ-მემუარისტი] / დარეჯან მენაბდე // მწიგნობარი. - თბილისი, 1996. - N95-96. - გვ.106-122
გაბრიელ რატიშვილი : [მწერლისა და მოგზაურის (1770-1825 წწ.) მოკლე ბიოგრაფიული მონაცემები] // ომეგა. - თბილისი, 2001. - N6. - გვ.69.
გაბრიელ რატიშვილი - საქართველოს ტრაგედიის მემატიანე / დარეჯან მენაბდე // ლიტერატურული ძიებანი. - , 2005. - NXXVI. - გვ.200-207.
დაბადებული 3 ივლისი
დაბადებული 1770
გარდაცვლილი 1820-იანები
ქართველი მწერლები
რატიშვილები
ქართველი მოგზაურები
ქართველი პოეტები
Путин хуйло!

Путин хуйло!
„Путин хуйло!“ — ინტერნეტში 2014 წლის მარტის ბოლოს გავრცელებული ვიდეორგოლი. მასში, ტამტამების ხმების ფონზე, ხარკოვის საფეხბურთო კლუბის მოყვარულები გამოხატავენ თავის დამოკიდებულებას ვლადიმერ პუტინისადმი, კერძოდ, რუსეთის მოქმედებებისადმი უკრაინის ტერიტორიაზე 2014 წელს. სიმღერის შესრულება რამდენიმე უკრაინულმა წამყვანმა როკ-ჯგუფმაც დაიწყო. ჯგუფმა Друга ріка სიმღერა თავის კონცერტზე 2014 წლის 13 ივნისს დაუკრა.
ისტორია
სიმღერის სახელწოდება და შინაარსი ვლადიმერ პუტინისადმი მიმართვას წარმოადგენს, რომელშიც მას ვულგარული ლექსიკით უწოდებენ хуйло-ს, წარმოებულს хуй-სგან, რაც რუსულად მამაკაცის სასქესო ორგანოს სინონიმია.
სიმღერა პირველად 30 მარტს შესრულდა, უკრაინული საფეხბურთო კლუბების „მეტალისტისა“ და „შახტარის“ შეხვედრის წინ, მათივე თაყვანისმცემლების მიერ. სიმღერის პოპულარობა გავრცელდა როგორც უკრაინაში, ასევე მის ფარგლებს გარეთ და რუსეთშიც შეაღწია.
14 ივნისს ფრაზა წარმოთქვა უკრაინის შინაგან საქმეთა მინისტრმა ანდრეი დეშიცამ, როდესაც იგი ცდილობდა მოსკოვის მიერ ქვეყნის აღმოსავლეთით ტერორისტთა მხარდაჭერაზე პასუხად კიევში რუსეთის საელჩოს წინ შეკრებილების დამშვიდებას. მოგვიანებით მან თავისი მოქმედება აღწერა ასე: „მთავარი იყო ხალხის შეკავება“.
მსოფლიო მედიას სწრაფად მოედო სიმღერის პოპულარობის შესახებ სტატიების შექმნის ჯაჭვი. ამა თუ იმ საშუალებაში ცდილობდნენ სიმღერის სახელწოდების თარგმნასაც.
ანდრეი დეშიცას განცხადებაზე პასუხად რუსეთის პრემიერ-მინისტრმა დიმიტრი მედვედევმა განაცხადა, რომ ეს საქციელი არაადეკვატური იყო. რუსეთის საგარეო საქმეთა მინისტრი სერგეი ლავროვი აცხადებდა, რომ მისმა უკრაინელმა კოლეგამ წესრიგის ზღვარს გადააბიჯა. „არ ვიცი, ახლა როგორ უნდა გვქონდეს ურთიერთობა და თანამშრომლობა“.
დეშიცას ფრაზის შესახებ საუბრისას კიევში აშშ-ის ელჩმა ჯეფრი პაიეტმა განაცხადა: „დეშიცას დამსახურება ის არის, რომ სიტუაცია განიმუხტა. იგი გამოცდილი დიპლომატია, ნდობის დიდი მარაგით.“ აშშ-ის სახელმწიფო დეპარტამენტის პრეს-მდივანი ჯენ პსაკი ასევე ამართლებდა დეშიცას მიერ სიტუაციის განმუხტვის მცდელობას.
სიმღერა მიმოხილული იქნა მედიის სხვადასხვა საშუალებაში, როგორიც არის The Guardian, The Washington Post, Süddeutsche Zeitung, Le Monde, Gazeta Wyborcza, Lidové noviny, Radio Free Europe/Radio Liberty, The Atlantic, The Wall Street Journal, და სხვებში.
ტექსტი
რესურსები ინტერნეტში
სიმღერის 10 ვერსია
სქოლიო
ინტერნეტ-მიმები
2014 წლის სიმღერები
უკრაინული სიმღერები
You Can't Always Get What You Want

You Can't Always Get What You Want
— ინგლისური როკ-ჯგუფ როლინგ სტოუნზის სიმღერა. იგი სინგლის სახით 1969 წელს გამოიცა, A-გვერდზე სიმღერით „Honky Tonk Women“. ჟურნალმა Rolling Stone იგი 2004 წელს ყველა დროის 500 საუკეთესო სიმღერის სიაში შეიტანა.
რესურსები ინტერნეტში
ჯგუფის ოფიციალური საიტი
ჯგუფის დისკოგრაფია საიტზე Discogs
როლინგ სტოუნზის სიმღერები
1969 წლის სიმღერები
ანდის ქედი

ანდის ქედი — ქედი კავკასიონის ჩრდილო-აღმოსავლეთ ნაწილში, ჩეჩნეთ-ინგუშეთისა და დაღესტნის საზღვრებზე. მდინარეების ანდის ყოისუს, სუნჟისა და თერგის ქვემო დინების აუზების წყალგამყოფი. სიგრძე დაახლოებით 60 კმ, სიმაღლე 2736 მ-მდე. აგებულია ცარცული კირქვებით. ფერდობები შემოსილია წიფლისა და რცხილის ტყეებით, სამხრეთი ფერდობები — მთის მდელოსტეპებით და ბუჩქნარებით, თხემზე მდელოებია.
იხილეთ აგრეთვე
საქართველოს ქედების სია
ლიტერატურა
რუსეთის ქედები
Olhyne, Beryslav Raion

Olhyne, Beryslav Raion
Olhyne is a village in Beryslav Raion (district) in Kherson Oblast of southern Ukraine, at about northeast by north from the centre of Kherson city. It belongs to Vysokopillia settlement hromada, one of the hromadas of Ukraine.
The settlement came under attack by Russian forces during the Russian invasion of Ukraine in 2022.
Demographics
The settlement had 419 inhabitants in 2001; native language distribution as of the Ukrainian Census of the same year:
Ukrainian: 75.45%
Russian: 22.51%
References
Villages in Beryslav Raion
ბოიქენდილი

ბოიქენდილი — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 226 კაცი.
რესურსები ინტერნეტში
ლერიქის რაიონის სოფლები
ბესტუჟევის ჯიში

ბესტუჟევის ჯიში — მსხვილი რქოსანი საქონლის ერთ-ერთი უძველესი სამამულე ჯიში სახორცე-მერძეული მიმართულებისა. გამოყვანილია XVIII საუკუნის ბოლოს – XIX საუკუნის 1-ლ ნახევარში მესაქონლე ს. პ. ბესტუჟევისა (აქედან სახელწოდება) და მისი მიმდევრების მიერ ციმბირის გუბერნიის სოფელ რეპიოვკაში (ახლანდ. ნოვოსპასკოეს რაიონი, ულიანოვსკის ოლქი, რუსეთი) ადგილობრივი საქონლის რთული კვლავწარმოებითი შეჯვარების მეთოდით შორტჰორნის, ჰოლანდიური, ხოლო მოგვიანებით სიმენტალური, ვილსტერმარშული და ზოგიერთი სხვა ჯიშის კუროებთან. პროდუქტიულობის მიმართულების მიხედვით განირჩევა სხეულის აგებულების ორი ტიპი — სახორცე-მერძეული და სარძევე-მეხორცული. ფერად წითელია (ქერა-წითლიდან ალუბლისფრამდე), ზოგჯერ თავზე, მუცლის ქვედა მხარეს და ჯიქანზე თეთრი ნიშნები აქვს. თანამედროვე საქონელს საშუალო სიმაღლე, წაგრძელებული მასიური ტანი და მაგარი ჩონჩხი აქვს. ჯიქანი საშუალო ზომისაა, მუსკულატურა საკმაოდ განვითარებული. მწარმოებელი კუროს (ბუღას) ცოცხალი მასაა 850 კგ (უდიდესი — 1200 კგ-მდე), სახორცე-მერძეული ფურისა 600—650, სარძევე-მეხორცულისა — 500—550. მონაწველი საშუალოდ 3000–3200 კგ რძეს შეადგენს, საშენ ნახირებში — 4000 კგ-ს (ლაქტაციის 305 დღეზე), მეწინავე მეორნეობებში — 5000 კგ-მდე ადის, რეკორდული მონაწველია 10386 კგ რძე; რძის ცხიმიანობა საშუალოდ 3,8–3,9% (ზოგადად 3,5–5%). ნაყოფიერება — 100% და მეტი. კარგად აკლიმატიზდება და აქვს პროდუქტიულობის მრავალწლოვანების ერთ-ერთი საუკეთესო მაჩვენებელი. მალმწიფადია, კარგად იკიდებს ქონს და სუქდება. ნაკლავის გამოსავალი 60%-მდეა. გამძლეა ძროხის ლეიკემიის ვირუსის (Bovine leukemia virus) მიმართ. სანაშენე სამუშაოები ჩატარდა ჯიშის მონაწველისა და ჯიქნის ხარისხის გაუმჯობესების მიზნით. იყენებენ სხვა ჯიშების გასაუმჯობესებლად. 1990-იანი წლებიდან ფართოდ მიმდინარეობს ბესტუჟევის ჯიშის ფურების შეჯვარება ჰოლშტინური ჯიშის წითელ-ჭრელ კუროებთან. გავრცელებულია ბაშკირეთში, თათრეთში, ულიანოვსკისა და სამარის ოლქებში, შეადგენს რუსეთის მერძეული საქონლის მთლიანი რაოდენობის 2%-ს.
ლიტერატურა
Красота В. Ф., Лобанов В. Т., Бабушкина В. А., Бестужевский скот, М., 1952;
Скотоводство. Крупный рогатый скот, т. 1, М., 1961;
Красота В. Ф. Бестужевская порода // Большая советская энциклопедия, т. 3 — М. : Советская энциклопедия, 1970;
Лискун Е. Ф. Крупный рогатый скот. М., 1951;
Толманов А. А., Катмаков П. С., Гавриленко В. П. Бестужевская порода: эволюция, прогресс, сохранение генофонда. Ульяновск, 2000;
სქოლიო
მსხვილი რქოსანი საქონლის ჯიშები
ჰატისი

ჰატისი — სოფელი სომხეთში, კოტაიქის პროვინციაში. მდებარეობს ზღვის დონიდან 2 030 მეტრზე. 2008 წლის მონაცემებით, მოსახლეობა 359 ადამიანს შეადგენდა, სიმჭიდროვე 15 ადამიანი კმ²-ზე. ფართობი 23.23 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
კოტაიქის პროვინციის სოფლები
გაგო დრაგო

გაგო დრაგო
გაგიკ ჰარუთინიანი (დ. 8 მარტი, 1985, ვერიშენი, სომხეთის სსრ, საბჭოთა კავშირი) ცნობილი როგორც გაგო დრაგო — სომეხი-ნიდერლანდელი კიკბოქსერი წარმოშობით ალკმაარიდან. იგი ცნობილია თავისი დარტყმების კომბინაციებით და დარტყმის არაპროგნოზირებადი ტექნიკით, აგრეთვე უაღრესად აგრესიული საბრძოლო სტილით. გაგო ასპარეზობს „K1-MAX“-ში და „ლოეკს დარბაზში“ ედვინ ვან ოსის მეთვალყურეობის ქვეშ.
ბიოგრაფია და კარიერა
გაგო დრაგო დაიბადა 1985 წლის 8 მარტს ვერიშენში, სომხეთის სსრ-ში. 1989 წელს, მთიანი ყარაბაღის ომის გამო, იგი ოჯახთან ერთად საცხოვრებლად გადავიდა ნიდერლანდებში. 14 წლის ასაკში ალკმაარის დაბრაზში დაიწო ვარჯიში კიკბოქსში. თავიდან იგი იყო ცნობილი მებრძოლების, საჰინ იაკუტისა და დენის "რუს" შაროიკინის სპარინგ პარტნიორი. 20 წლის ასაკში მან სახელი გაგიკ ჰარუთიანი შეიცვალა და გაგო დრაგო დაირქვა. კარიერის დასაწყისში მას არ მისცეს უფლება გამგზავრებულიყო ბენელუქსიდან ვიზის საკითხის გამო. საბოლოოდ, 2005 წელს მიიღო ნიდერლანდების მოქალაქეობა და ამ პერიოდიდან თავისუფლად იბრძოდა მსოფლიოს სხვადასხვა წერტილში.
დრაგოს გულშემატკივრებს იგი ძალიან აგრესიული სტილის გამო უყვართ: ყოველთვის წინ მიიწევს და ზეწოლას ახდენს მოწინააღმდეგეებზე. 2002-2006 წლებში იგი დაუმარცხებელი იყო. ეს გამარჯვებათა სერია შეჩერდა WFCA-ს ღონისძიების დროს, ჰოლანდიაში 2006 წლის 5 თებერვალს, როდესაც გაგო დრაგო ფალდირ ჩაჰბარის დაუპირისპირდა.
2006 წლის 5 აპრილს შედგა დრაგოს დებიუტი „K-1 World MAX 2006 წლის მსოფლიო ღია ტურნირზე“.
2006 წლის 13 მაისს იბრძოდა ამსტერდმში ჩატარებულ 2006 წლის K-1 მსოფლიო გრანდ პრიქსში; ტურნირში იგი რეი სტარინგს დაუპირისპირდა და ბოლო წამზე ქულების დაკარგვით დრაგო მასთან დამარცხდა.
2006 წლის 30 ივნისს თითქმის ორი თვის შემდეგ დრაგო იბრძოდა პირველ K-1 მსოფლიო MAX-ის ფინალში. პირველ რაუნდში გოგა დრაგომ მუხლებზე დასცა 2002 წლის K-1 მსოფლიო MAX ჩემპიონი ალბერტ კრაუსი. ნახევარფინალში იგი ბუაკავ ბანჩამეკს დაუპირისპირდა. გაგო დრაგომ შეხვედრაში ერთსულოვანი გადაწყვეტილებით დამარცხდა და ტურნირი ახალგაზრდა დებიუტანტისთვის ამ ღამეს დასრულდა. მისმა მოწინააღმდეგემ ბაიაკავ ბანჩამეკიმ აღნიშნული ტიტული მოიგო.
რესურსები ინტერნეტში
Gago Drago's Official Homepage
Gym Alkmaar
It's Showtime
Gago Drago profile at ArmenianClub
Gago_Drago profile & fights at Rusmma.at.ua
სქოლიო
დაბადებული 8 მარტი
დაბადებული 1985
სომეხი კიკბოქსერები
ნიდერლანელი კიკბოქსერები
თენგიზ სანაძე

თენგიზ სანაძე
თენგიზ ივანეს ძე სანაძე (დ. 30 იანვარი, 1930, თბილისი — გ. 15 დეკემბერი, 2011, იქვე) — ქართველი ფიზიკოსი, საქართველოს სსრ მეცნიერებათა აკადემიის წევრ-კორესპონდენტი (1974)
ბიოგრაფია
თენგიზ სანაძე დაიბადა 1930 წლის 30 იანვარს თბილისში. 1948 წელს ოქროს მედლით დაამთავრა ვაჟთა І საშუალო სკოლა და იმავე წელს მისაღები გამოცდების ჩაბარების შემდეგ ჩაირიცხა თბილისის სახელმწიფო უნივერსიტეტის ფიზიკა-ტექნიკის ფაკულტეტზე<. 1953 წელს დაამთავრა თბილისის სახელმწიფო უნივერსიტეტი. 1954 წ. ნახევარი წლის განმავლობაში მუშაობდა ლებედევის სახელობის ფიზიკის ინსტიტუტის (მოსკოვი) რხევების ლაბორატორიაში მივლინებულ ასპირანტად. აკადემიკოს ალექსანდრე პროხოროვის ხელმძღვანელობით, მან აითვისა ზემაღალი სიხშირეების ტექნიკა.
1954 წელს თბილისში დაბრუნების შემდეგ ააწყო ელექტრონული პარამაგნიტური რეზონანსის (ეპრ) სპექტრომეტრი და ასევე შექმნა საბჭოთა კავშირში ერთ-ერთი პირველი დაბალტემპერატურული რეზონატორი, ლითონის კრიოსტატი თხევადი წყალბადის და თხევადი ჰელიუმის ტემპერატურაზე სამუშაოდ.
1956–1958 სანაძე თსუ-ს უფროსი მეცნიერ-თანამშრომელია, 1958–1960 — დაბალი ტემპერატურების ფიზიკის სამეცნიერო-კვლევითი ლაბორატორიის გამგე, 1960 წლიდან რადიოფიზიკის კათედრის გამგე. მისი უმთავრესი შრომები ეხება ელექტრონული პარამაგნიტური რეზონანსის (ეპრ) საკითხებს. ნაშრომთა ციკლისათვის ეპრ-ში (გივი ხუციშვილთან ერთად) მიენიჭა პ. მელიქიშვილის სახელობის პრემია (1970).
ლიტერატურა
რესურსები ინტერნეტში
თენგიზ სანაძე — ბიოგრაფიული ლექსიკონი
აკადემიკოს თენგიზ სანაძის ხსოვნას
სქოლიო
ქართველი ფიზიკოსები
დაბადებული 30 იანვარი
დაბადებული 1930
გარდაცვლილი 15 დეკემბერი
გარდაცვლილი 2011
საქართველოს მეცნიერებათა ეროვნული აკადემიის წევრ-კორესპონდენტები
ნანა ნადარეიშვილი

ნანა ნადარეიშვილი (დ. 30 მაისი, 1952, თბილისი) — ქართველი გეოგრაფი, მეცნიერი. გეოგრაფიის დოქტორი.
ბიოგრაფია
1974 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ეკონომიკური გეოგრაფიის სპეციალობით, ხოლო 1975-1979 წლებში გაიარა ასპირანტურის კურსი.
ის 1974-1982 წლებში იყო - ვახუშტი ბაგრატიონის სახელობის გეოგრაფიის ინსტიტუტის, ეკონომიკური და სოციალური გეოგრაფიის განყოფილების ლაბორანტი, ხოლო 1982-1986 წლებში, ამავე - ვახუშტი ბაგრატიონის სახელობის გეოგრაფიის ინსტიტუტის, ეკონომიკური და სოციალური გეოგრაფიის განყოფილების უმცროსი მეცნიერ-თანამშრომელი. აგრეთვე თბილისის სახელმწიფო უნივერსიტეტის, გეოგრაფიის აკადემიური დოქტორი 1984 წლიდან. დოცენტი იყო - საქართველოს ტექნიკური უნივერსიტეტის, სატრანსპორტო ფაკულტეტის 1993-1997 წლიდან. 1997-2006 წლიდან ის იყო - საქართველოს ტექნიკური უნივერსიტეტის, ჰუმანიტარულ-ტექნიკური ფაკულტეტის საერთაშორისო ეკონომიკური ურთიერთობების კათედრის, დოცენტი, ხოლო 1999 წლიდან - საქართველოს ტექნიკური უნივერსიტეტის დოცენტი. ვახუშტი ბაგრატიონის სახელობის გეოგრაფიის ინსტიტუტის, ეკონომიკური და სოციალური გეოგრაფიის განყოფილების, უფროსი მეცნიერ-თანამშრომელი 1986-2006 წლებში. 2006-2007 წლებში - თბილისის სახელმწიფო უნივერსიტეტის სოხუმის ფილიალის, მასმედიისა და კომუნიკაციების ინსტიტუტის, ლექტორი. ის ასევე 2006-2017 წლებში - ვახუშტი ბაგრატიონის სახელობის გეოგრაფიის ინსტიტუტის, საზოგადოებრივი გეოგრაფიის განყოფილების უფროსი მეცნიერი იყო. 2008-2011 წლებში - მარკეტინგული და მედია-კომუნიკაციების ინსტიტუტის, ლექტორი. იყო - უნივერსიტეტი "გორგასალი"ს, ლექტორი 2012-2015 წლებში, ხოლო 2017 წლიდან - საქართველოს ტექნიკური უნივერსიტეტის, ბიზნეს ტექნოლოგიების ფაკულტეტის, ბიზნესის ადმინისტრირების დეპარტამენტის, ასოცირებული პროფესორი. იყო - ვახუშტი ბაგრატიონის სახელობის გეოგრაფიის ინსტიტუტის, საზოგადოებრივი გეოგრაფიის განყოფილების, უფროსი მეცნიერი 2018 წლიდან და მისი ნაშრომები ეხება საქართველოს მოსახლეობის კვლავწარმოების სოციალურ-ეკონომიკურ პრობლემებს, შრომითი რესურსების ეკონომიკურ-გეოგრაფიულ კვლევას, მთიანი რაიონების დემოგრაფიული სიტუაციის შესწავლას, ცალკეული რეგიონების სოციალური ინფრასტრუქტურის საკითხებს და სხვა საკითხებს. შესრულებული აქვს 74 სამეცნიერო ნაშრომი, 3 მონოგრაფია და არის 2 სახელმძღვანელოს თანაავტორი.
ბიბლიოგრაფია
მიგრაციული პროცესები და იდენტობათა ტრანსლაცია - თბ., უნივერსალი, 2017, გვ. 358 ISBN 9789941260490
რეგიონული ეკონომიკა - თბ., 2010, გვ. 362 ISBN 9789941024399
საქართველოსა და მსოფლიოს ისტორია/გეოგრაფია - მე-8 კლასი - თბ., ლოგოს პრესი, 2008, გვ. 465
ლიტერატურა
ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი - თბ., 2003, გვ. 200-201
რესურსები ინტერნეტში
დაბადებული 30 მაისი
დაბადებული 1952
ქართველი გეოგრაფები
თბილისში დაბადებულები
თბილისის სახელმწიფო უნივერსიტეტის კურსდამთავრებულები
გარაგოა (ბოიაკა)

გარაგოა (ბოიაკა)
გარაგოა — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.694 მეტრზე. 2005 წლის მონაცემებით, მოსახლეობა 16 195 ადამიანს შეადგენდა, სიმჭიდროვე 84.35 ადამიანი კმ²-ზე. ფართობი 192 კმ²-ია.
იხილეთ აგრეთვე
კოლუმბიის ქალაქების სია
რესურსები ინტერნეტში
კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი
statoids.com-ის მონაცემები
ბოიაკის დეპარტამენტის მუნიციპალიტეტები და ქალაქები
ნიკოლოზ ახვლედიანი

ნიკოლოზ ახვლედიანი (დ. 20 მაისი, 1995, თბილისი) — ქართველი ფეხბურთელი, ცხინვალი „სპარტაკის“ ნახევარმცველი.
იხილეთ აგრეთვე
საქართველოს 17 წლამდე ფეხბურთელთა ნაკრები
საქართველოს 19 წლამდე ფეხბურთელთა ნაკრები
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი უეფა-ს ოფიციალურ საიტზე
დაბადებული 1995
ქართველი ფეხბურთელები
ზუგდიდის ფეხბურთელები
ქუთაისის ტორპედოს ფეხბურთელები
ცხინვალის ფეხბურთელები
დაბადებული 20 მაისი
ნ
Arsaces I of Armenia

Arsaces I of Armenia, also known as Arsaces I, Arshak I and Arsak (ruled 35 AD) was a Parthian Prince who was King of Armenia during 35 AD.
Arsaces I was the first-born son of the Parthian King Artabanus II of Parthia by an unnamed wife.
After the death of Roman Client King of Armenia, Artaxias III, in 34 AD, Artabanus II decided to put his son on the Armenian throne. Artabanus II made Arsaces I King of Armenia and Arsaces was accompanied to Armenia with a strong army. However, Roman emperor Tiberius, refused to accept Arsaces I as King of Armenia. So Tiberius, with the support of King Pharasmanes I of Iberia, appointed Pharasmanes' brother, Mithridates, to be the new Roman Client Armenian King.
Meanwhile, Arsaces I's time as Armenian king was brief. Less than a year into his reign, Arsaces I was poisoned by his servants who had been bribed to carry out the deed. After Arsaces I died, Artabanus II put another of his sons, Orodes, on the Armenian throne. However, Orodes soon had to face Mithridates in a military campaign.
References
Sources
Tacitus, Annals of Imperial Rome, 1st century
R. Grousset, History of Armenia from its origins to 1071, Paris Payot, 1947 (reprinted again in 1984, 1995 & 2008)
M.L. Chaumont, Armenia between Rome and Iran I: the advent of Augustus to the accession of Diocletian from Aufstieg und Niedergang der Welt Römischen II, 1976
G. Dedeyan, History of the Armenian people, Privat Toulouse, 2007
1st-century kings of Armenia
Roman client kings of Armenia
1st-century Iranian people
Zoroastrian monarchs
35 deaths
ფინ კიდლანდი

ფინ კიდლანდი
ფინ ერლინგ კიდლანდი (დ. 1 დეკემბერი, 1943, ოლგორდი, ნორვეგია) — ნორვეგიელი ეკონომისტი, ნობელის პრემიის ლაურეატი ეკონომიკის დარგში (2004) ედვარდ პრესკოტთან ერთად დინამიკურ მაკროეკონომიკაში შეტანილი წვლილისთვის. სწავლობდა ნორვეგიის ეკონომიკის სკოლასა და კარნეგი-მელონის უნივერსიტეტში. ჰყავს მეუღლე, ლივ ხიელევოლდი და 4 შვილი. მიღებული აქვს მრავალი ჯილდო ეკონომიკის დარგში.
რესურსები ინტერნეტში
ნობელის პრემიის ლაურეატები ანბანის მიხედვით
ნობელის პრემიის ლაურეატები ეკონომიკაში
ნორვეგიელი ეკონომისტები
დაბადებული 1943
დაბადებული 1 დეკემბერი
ნორვეგიელი ნობელის პრემიის ლაურეატები
ბაქოს ევრაზიის უნივერსიტეტი

ბაქოს ევრაზიის უნივერსიტეტი — კერძო უნივერსიტეტი ბაქოში. უნივერსიტეტი დაარსდა 1992 წლის 30 აპრილს, როგორც ბიშის დიპლომატიური კოლეჯი, პროფესორ ნაზიმ ჰუსეინლის მიერ. ამ კოლეჯის დაარსების მთავარი მიზანი იყო ქვეყანაში დიპლომატიური და პოლიტიკური განათლების განვითარება, ასევე პროფესიონალი დიპლომატებისა და იურისტების მომზადება. 1996 წლის 21 თებერვალს უნივერსიტეტი სახელმწიფომ აღიარა, როგორც უმაღლესი საგანმანათლებლო დაწესებულება.
2005 წლის 30 ივნისიდან 2006 წლის 26 მაისამდე საგანმანათლებლო დაწესებულებას ერქვა ბაქოს დიპლომატიის უნივერსიტეტი. 2006 წლის 26 მაისს უნივერსიტეტს ოფიციალურად ეწოდა ბაქოს ევრაზიის უნივერსიტეტი.
ფაკულტეტი
უნივერსიტეტს აქვს ორი ფაკულტეტი: ეკონომიკისა და ფილოლოგიის ფაკულტეტი. უნივერსიტეტში გაკვეთილები ტარდება აზერბაიჯანულ, რუსულ და ინგლისურ ენებზე.
საგანმანათლებლო დაწესებულება ანიჭებს დიპლომებს ბაკალავრის, მაგისტრატურისა და დოქტორანტურაში. უნივერსიტეტში ასწავლიან პროფესორები და დოქტორანტები.
2017 წელს უნივერსიტეტმა გახსნა რეგიონული დიპლომატიისა და ეკონომიკის ფაკულტეტი. ამ ფაკულტეტზე მასწავლებლები ასწავლიან აზერბაიჯანულ, ინგლისურ და ფრანგულ ენებზე.
უმაღლეს საგანმანათლებლო დაწესებულებებში პირველ წლებში ჩატარდა კვლევითი სამუშაოები სრულიად ახალ სფეროებში: დიპლომატიისა და საგარეო პოლიტიკის ფუნდამენტური და გამოყენებული პრობლემების კვლევა; აზერბაიჯანის კვლევების სპეციალობაში კვლევითი სამუშაოების ჩატარება; სამეცნიერო პუბლიკაციების მოსამზადებელი სამუშაოების ორგანიზება; შესაბამის სფეროებში ინფორმაციული სისტემის ორგანიზება და ა.შ.
ამჟამად, უმაღლესი საგანმანათლებლო დაწესებულება მოქმედებს, როგორც ბაქოს ევრაზიის უნივერსიტეტი.
ბაქოს ევრაზიის უნივერსიტეტში სასწავლო პროცესი ორგანიზებულია თანმიმდევრულობის, პროფესიონალიზმის, ნაციონალიზაციის, ამავე დროს, ინტერნაციონალიზმისა და სოციალიზაციის პრინციპების საფუძველზე. ამჟამად, 2 ფაკულტეტზე ტრენინგი ხორციელდება 18 სპეციალობაში ბაკალავრის დონეზე, 13 სპეციალობაში სამაგისტრო დონეზე.
პარტნიორები
უნივერსიტეტი თანამშრომლობს სხვადასხვა ქვეყნის სამეცნიერო და საგანმანათლებლო დაწესებულებებთან, მათ შორის რუსეთის უმაღლეს ეკონომიკურ და კულტურულ სასწავლებელთან, მოსკოვის საერთაშორისო ურთიერთობების სახელმწიფო ინსტიტუტთან, თურქეთის სულეიმან დემირელის უნივერსიტეტთან, გირნის ამერიკული უნივერსიტეტი, უკრაინის დიპლომატიური აკადემია, საქართველოს დამოუკიდებელი დიპლომატიური აკადემია, ბუდაპეშტის კორვინუსის უნივერსიტეტი და სხვა უმაღლეს საგანმანათლებლო დაწესებულებებთან.
ამავდროულად, უნივერსიტეტი არის მსოფლიო დიპლომატიური აკადემიის და საერთაშორისო ურთიერთობების უნივერსიტეტის კავშირის, ცენტრალური და აღმოსავლეთ ევროპის საერთაშორისო კვლევების კავშირის, დსთ-ს ქვეყნების საერთაშორისო ურთიერთობების უნივერსიტეტების ასოციაციის, კავკასიის უნივერსიტეტების კავშირის წევრი. 2012 წელს უნივერსიტეტის 20 წლის იუბილე აღინიშნა. ამ შემთხვევაში, 7 თანამშრომელს გადაეცათ განათლების მოწინავე მუშაკის სამკერდე ნიშანი, 14 ადამიანს კი გადაეცა საპატიო სიგელი.
რესურსები ინტერნეტში
ოფიციალური საიტი
კავკასია
აზერბაიჯანის უნივერსიტეტები
აზერბაიჯანი
კავკასიის უნივერსიტეტები